open-index/open-wikipedia-markdown huggingface dataset:
Yö Live – 20-vuotisjuhlakonsertti

**Yö Live – 20-vuotisjuhlakonsertti** on maaliskuussa 2002 ilmestynyt Yön konserttitaltiointi, joka julkaistiin DVD- ja VHS-muodossa. Se sisältää Tampereen Pakkahuoneelta 19. lokakuuta 2001 tallennetun yhtyeen 20-vuotisjuhlakonsertin. Lisäksi mukana on bonuksena kahdeksan Yön musiikkivideota sekä vuoteen 2001 saakka ulottuva yhtyeen diskografia kappaleineen ja levyjen kansikuvineen. DVD:tä on myyty yhteensä lähes 9 000 kappaletta ja kultalevyrajan se ylitti vuonna 2004.

Tampereen Pakkahuoneella järjestetty konsertti oli osa Yön syksyllä 2001 tekemää 20-vuotisjuhlakiertuetta, joka alkoi lokakuun alussa Köyliön Lallintalolta. Tampereen esiintyminen oli kahden tanssilavakeikan jälkeen kiertueen kolmas konsertti. Vierailijoina olivat yhtyeen entiset jäsenet Jani Viitanen ja Jussi Hakulinen, joka myös laulaa viidellä kappaleella. DVD:n ensimmäinen painos jouduttiin vetämään pois kaupoista, koska sillä kuului tekijänoikeuksia vailla olevaa konserttien loppunauhaa.

## Muusikot
;Yö
*Olli Lindholm – laulu
*Daffy Terävä – kitara
*Jukka Lewis – basso, taustalaulu 
*Frogley – rummut, taustalaulu
*Mikko Kangasjärvi – kosketinsoittimet, taustalaulu
;Vierailijat
*Jussi Hakulinen – kosketinsoittimet, taustalaulu, laulu (9–12, 23)
*Jani Viitanen – kitara, taustalaulu

## Kappaleet
;20-vuotisjuhlakonsertti 19.10.2001
#*Pieni ihminen suuressa maailmassa*
#*Rakkauden symbioosi*
#*Ei voi elää rakkaudesta*
#*[[Likaiset legendat I]]*
#*En saanut sua pilviin*
#*[[Särkynyt enkeli]]*
#*Vain varjot häntä seuraa*
#*[[Kuorotyttö]]*
#*Yhden illan varietee*
#*Syödään, juodaan ja rakastellaan*
#*[[Päivänsäde ja menninkäinen]]*
#*Yö jota ei ollutkaan*
#*[[Vie mut minne vaan]]*
#*[[Niin paljon me teihin luotettiin]]*
#*Mustat päivät jäädä saa*
#*Sunnuntaisin kuolee kuninkaat*
#*Sua muistoistani pois en saa*
#*[[Hän tanssi kanssa enkeleiden]]*
#*[[Laulu rakkaudelle]]*
#*[[Yötä vastaanottamaan]]*
#*[[Tia-Maria]]*
#*[[Särkyvää]]*
#*[[Joutsenlaulu (kappale)|Joutsenlaulu]]*
#*[[Ihmisen poika (kappale)|Ihmisen poika]]*
;Bonusvideot
#*[[Särkynyt enkeli]]*
#*[[Tia-Maria]]*
#*[[Viivy aamukuuteen]]*
#*[[Ihmisen poika (kappale)|Ihmisen poika]]*
#*[[Yötä vastaanottamaan]]*
#*[[Löysin paljon oikeaa]]*
#*[[Kulkuripoika]]*
#*[[Särkyvää]]*

## Lähteet
*Yö ‎– 20-Vuotisjuhlakonsertti Discogs.
*Yö LIVE - 20-V. JUHLAKONSERTTI Likaiset Legendat.

### Viitteet
43

## Tapahtumia
*Rooma aloitti Britannian valloituksen
*Pamfylia ja Lyykia liitettiin Roomaan
*Rooman valtakunta kattoi koko Välimeren

## Syntyneitä
*
## Kuolleita
*
45

## Tapahtumia
* Rooman keisari Claudius karkottaa juutalaiset Roomasta
*senaatti tutkii Rooman kiinteistömarkkinoilla lisääntynyttä spekulointia
*Galba Legio III Augustan johtoon
## Syntyneitä
* Plutarkhos, kreikkalainen historioitsija (arvioitu vuosi)

## Kuolleita
*
Senusret II

**Senusret II** oli muinaisen Egyptin 12. dynastian aikaan vuosina 1880–1874 eaa. hallinnut faarao.

Manethon mukaan Senusret hallitsi 48 vuotta, mutta tätä pidetään nykyään aivan liian suurena arviona. Torinon papyruksessa oleva 19 vuoden hallitusaikakin on monen egyptologin mielestä liian pitkä. Viimeisimmät Senusretin hallituskaudelta olevat merkinnät ovat hänen kuudennelta hallitusvuodeltaan. On toki mahdollista, että Senusret hallitsi pidempään ja tuon ajan merkinnät ovat kadonneet. Senusretin tiedetään myös olleen edeltäjänsä Amenemhet II:n kanssahallitsijana kolmen vuoden ajan. Jotkut egyptologit puoltavat teoriaa, jonka mukaan hän olisi ollut kanssahallitsijana myös seuraajansa Senusret III:n kanssa, mutta tästä ei ole mitään konkreettista todistusaineistoa.

Senusretin isä oli hänen edeltäjänsä Amenemhet II, mutta hänen äidistään ei ole tietoa. Senusretin vaimoista tunnetaan ainoastaan kaksi, Nefret (kuoli ennen Senusretin valtaannousua) ja Khnum-et-nefer-hedjet-weret. Senusretin lapsista tunnetaan kaksi poikaa ja kolme tytärtä. Poikia olivat Senusret-seneb-wer ja Khakawre (myöhemmin Senusret III), jonka äiti oli Khnum-et-nefer-hedjet-weret. Tyttäret olivat Sithathor-unut, Ita-kayt ja Hatsepsut.

Senusret jatkoi edeltäjänsä ulkopolitiikkaa pitämällä yllä hyviä suhteita aasialaisten (nyk. Lähi-itä) kanssa. Palestiinan itäpuolelta löytyneet Senusretin hallituskaudelle ajoittuvat esineet osoittavat, että valtioiden välinen kaupankäynti oli vilkasta.

Mirgissan linnoituksen alueelta Nubiassa löytyneet esineet on ajoitettu Sensuretin ja Amenemhet II:n hallituskausille, joten on todennäköistä, että he rakennuttivat linnakkeen yhteisenä hallitusaikanaan. Myös Qubanin linnoitusta lienee käytetty tänä aikana, mikä viittaisi vihollisuuksiin Nubian ja Egyptin välillä. Mitään todisteita varsinaisesta sodasta ei kuitenkaan ole löydetty.

Senusret kaivautti Faijumiin johtavan kanavan Bahr Yussufista (Niilin sivuhaara). Näin hän ohjasi osan vedestä pelloille laajentaen viljelykelpoista maata.

Senusret rakennutti pyramidikompleksinsa Lahuniin, kaakkoon Faijumista. Ramses II tuhosi tuntemattomasta syystä (mahdollisesti käyttääkseen kalkkikiven omiin rakennuksiinsa) Senusretin pyramidin 19. dynastian aikana, eikä siitä ole nykyään jäljellä muuta kuin kallioon hakattu ydin. Senusretin hautatemppeliä ei ole löydetty, mutta pyramidin läheltä on löytynyt sitä rakentamassa olleiden työläisten kylä. Löytö on merkittävä siksi, että se on ensimmäinen löydetty työläiskylä. 

## Lähteet

## Aiheesta muualla
46

## Tapahtumia
* Traakiasta tuli Rooman provinssi
* Censuksen mukaan Rooman kansalaisia oli yli kuusi miljoonaa
## Syntyneitä
*Plutarkhos, historioitsija (arvioitu vuosi)
## Kuolleita
*
47

## Tapahtumia
*Plinius vanhempi sotilaspalveluksessa Germaniassa
*Claudius järjestää uudelleen haruspeksitoiminnan

## Syntyneitä
*
## Kuolleita
*
48

## Tapahtumia
*Apostolien kokous: pakanuudesta kääntyneiltä ei vaadittu juutalaisia tapoja kuten ympärileikkausta ja puhtaussääntöjä

## Syntyneitä
*
## Kuolleita
* Valeria Messalinan teloitus, hän oli imperaattori Claudiuksen salamurhaa yrittänyt kolmas vaimo.
49

## Tapahtumia
*Seneca nuorempi Neron opettajaksi
*juutalaiset karkotetaan Roomasta (arvioitu vuosi)

## Syntyneitä
*
## Kuolleita
*
44

## Tapahtumia

* Claudius palaa Britannian sotaretkeltä

## Syntyneitä

*

## Kuolleita

* Herodes Agrippa, kuningas
Jallu

**Jallu** voi tarkoittaa ainakin seuraavia asioita:

* Jallu, suomalainen miehen etunimi
* ''Jallu'', suomalainen miestenlehti
* Jaloviinan slanginimitys
* ”Missä Jallu luuraa?”, ''Apu''-lehden lukijakilpailu.
Kalle

**Kalle** tarkoittaa seuraavia asioita

* Kalle, suomalainen miehen etunimi
* *[[Kalle (lehti)|Kalle]]*, suomalainen miestenlehti
* Kalle, Felix Abban valmistama tuote
* 2805 Kalle, asteroidi
* Kisko-Kalle, suomalainen pienveturi
* Pepe Kalle (1951–1988), oik. *Kabasele Ya Mpanya*,  kongolainen soukousmuusikko
* Kalle, *[[Kallen kiipeilypuu]]* -piirrossarjan päähenkilö.
Pentti E. Rantanen

**Pentti ”Beibi” Eemeli Rantanen** (7. joulukuuta 1930 Lahti – 1. heinäkuuta 2016 Lahti) oli suomalainen käräjätuomari, urheilupoliitikko ja Lahden kaupunginvaltuutettu.

Rantanen toimi pitkään Suomen Sosialidemokraattisessa Puolueessa, mutta perusti vuoden 2004 kunnallisvaalien jälkeen oman, yhden hengen valtuustoryhmänsä nimeltään PER. Sen muodostamiseen oli syynä erimielisyys Lahden suurhallin hallintaa koskevasta seikasta. Vuoden 2005 lopussa Rantanen siirtyi Kokoomuksen ryhmään.

## Kirjallisuutta
*Ruhtinas Rantasen vallan monet roolit – Pentti E. Rantasen elämä ja pieni osa teoista, Timo Taulo, Lahden akateemiset urheilijat ry

## Lähteet

## Aiheesta muualla
* Pentti E. Rantasen muistokirjoitus Helsingin Sanomissa
Lahden suurhalli

**Lahden suurhalli** eli *Luhta areena* on Lahden urheilukeskuksessa sijaitseva monitoimihalli. Vuonna 1981 valmistuneen sisäurheiluhallin on suunnitellut arkkitehti Kosti Kuronen ja toteuttanut Lahden urheiluhalliyhdistys. Nykyisin Luhta areenan yhteydessä on viisi monitoimihallia. Hallien nimet ovat: Suurhalli Areena, Suurhalli Treeni, Salpausselkä Halli, Vesijärvi Halli ja Lahti Halli.

## Historia
Rakentaminen toteutettiin Lahden kaupungin takauksella ja rakennuttamisesta vastasi silloin Lahden urheiluhalliyhdistys. 

Alun perin Suurhalliksi nimetty halli valmistui vuonna 1981. Vuonna 1994 valmistui arkkitehti Erik Liljebladin suunnittelema laajennusosa. Myöhemmin Suurhallin yhteyteen rakennettiin messulaajennus. Kaupungin omistukseen se siirtyi vastikkeetta vuonna 2007. Kaupunki myi hallikokonaisuuden Lahden Yrityskiinteistö Oy:lle vuonna 2010. Hallikokonaisuutta hallinnoi sama yritys tänäkin päivänä, mutta ensin nimellä Lahden Hallit Oy ja nykyisin Lahden Tilakeskus nimellä. 

Katsomoon mahtui 4&nbsp;000 ihmistä. Pukuhuoneita hallista löytyi 8 kpl ja kaksi kahviota. Lisäksi hallissa oli useita neuvottelutiloja.

Suurhalli remontoitiin vuonna 2013, jolloin jalkapallokenttä jaettiin ylösnostettavalla väliseinällä kahtia ja halli muutettiin monipuoliseksi sisäliikuntakäyttöön. Lisäksi halliin rakennettiin pienempiä liikuntatiloja ja siirrettävät katsomot. Hallin remontointi ja laajennus maksoi noin 17 miljoonaa euroa. Samassa yhteydessä rakennettiin laajennus Lahti Hallin yhdistämiseksi messuhalliin ja hallit saivat uudet nimet.

Urheilutoimijoiden lisäksi halleja käyttävät Lahden Messut Oy ja Catering-toimija, joka pitää tiloissa ravintolaa. Lahti Hallin alakerrassa on monipuoliset ja muunneltavat kokoustilat 10-700 henkilölle.

Lahti Energia Oy, Spatium Toimitilat Oy sekä hallin suurimpiin käyttäjiin lukeutuva Lahti Basketball sopivat syksyllä 2017 yhteistyöstä, jonka myötä suurhallin nimi muuttui Lahti Energia -areenaksi. Halli otettiin käyttöön uudennimisenä sunnuntaina 8. lokakuuta Lahti Basketballin pelissä.

Lahden Suurhalli ja messuhallit vaihtoivat vuonna 2024 omistajaa. Tilat siirtyivät Lahden kokonaan omistamalta Spatium Toimitiloilta kaupungin tilakeskukselle noin 20 miljoonalla eurolla.

Halli vaihtoi kolmen vuoden yhteistyösopimuksen myötä nimeä 7. helmikuuta 2025. Halli nimettiin Luhta Areenaksi. Sopimuksen osapuolia ovat  Lahden kaupungin valtuuttamina Lahti Basketball ja Luhta Sportswear Company.

## Lähteet

## Aiheesta muualla
*Lahdenhallit.fi
*Spatium Toimitilat Oy
Raiheinät

**Raiheinät** (*Lolium*) on heinäkasveihin kuuluva kasvisuku. Sen rajaus ja lajimäärä vaihtelevat lähteen mukaan. Suomessa julkaistussa Luonnontieteellisen keskusmuseon taksonomiassa sukuun on 2020-luvulla yhdistetty isonatojen (*Schedonorus*) suku, jonka lajit kuuluivat aiemmin natoihin (*Festuca*). Suomessa esiintyviä raiheinälajeja on tällöin yhdeksän.

Aiemmin raiheiniksi luokitelluilla lajeilla on kukintona litteä kaksirivinen kerrannaistähkä. Nadoista siirretyillä lajeilla kukintona on röyhy.

Useaa raiheinälajia viljellään rehukasvina. Raiheiniä käytetään myös useissa pihanurmikon siemensekoituksissa, koska ne itävät nopeasti. Yleisin nurmikoissa käytetty laji on englanninraiheinä (*Lolium perenne*).

## Lajeja
Suomessa luonnonvaraisia raiheiniä:
* ruokoraiheinä eli ruokonata (*Lolium arundinaceum*, syn. *Festuca arundinacea*, *Schedonorus arundinaceus*)
** meriruokoraiheinä (*L. arundinaceum* subsp. *arundinaceum*)
** rehuruokoraiheinä (*L. arundinaceum* subsp. *uechtritzianum*)
* lehtoraiheinä eli lehtonata (*Lolium giganteum*, syn. *Festuca gigantea*, *Schedonorus giganteus*)
* italianraiheinä (*Lolium multiflorum*)
* englanninraiheinä (*Lolium perenne*)
* persianraiheinä (*Lolium persicum*)
* nurmiraiheinä eli nurminata (*Lolium pratense*, syn. *Festuca pratensis*, *Schedonorus pratensis*)
* pellavaraiheinä (*Lolium remotum*)
* tankiraiheinä eli tankearaiheinä (*Lolium rigidum*)
* myrkkyraiheinä (*Lolium temulentum*)

Italianraiheinää on aiemmin kutsuttu suomeksi myös nimellä monikukkainen luste ja englanninraiheinää nimellä pyörtänöluste.

Muualla esiintyviä lajeja:
* *Lolium canariense* – kanarianraiheinä
* *Lolium parabolicae* – espanjanraiheinä
* *Lolium rigidum* – tankiraiheinä
** *Lolium rigidum* subsp. *lepturoides* – eteläntankiraiheinä
** *Lolium rigidum* subsp. *rigidum* – euroopantankiraiheinä
* *Lolium subulatum* – dalmatianraiheinä
* *Lolium* Westerwoldicum-Ryhmä – westerwoldinraiheinä

## Katso myös
* Rairuoho (pääsiäiskoriste)

## Lähteet
* Raiheinät (''Lolium'')

### Viitteet

## Aiheesta muualla
* Finto: Kassu – Kasvien suomenkieliset nimet: ''Lolium''
* Integrated Taxonomic Information System (ITIS): ''Lolium'' 
* United States Department of Agriculture (USDA): ''Lolium'' 
* Flora of China: ''Lolium''
Jäätelökone

**Jäätelökone** on jäätelömassaa jäähdyttävä sekoitin, jota käytetään jäätelön valmistamiseen.

Jäätelömassan jäähdyttämiseksi koneessa voi olla kylmävaraava komponentti - esimerkiksi sekoituskulho, joka jäädytetään pakastimessa, tai se voi itse sisältää kylmäkoneen. Edullisuutensa vuoksi useimmat kotitalouskoneet ovat kylmävarattavia.

Jäätelön valmistuksessa kone sekoittaa jäätelömassaa noin 20–60 minuuttia lisäten siihen ilmakuplia sitä samalla jäähdyttäen, kunnes jäätelömassa on kiinteytynyt riittävästi. Jäätelömassa on tässä vaiheessa vielä suhteellisen löysää; vertaa pehmis. Lopullinen kiinteytys toteutetaan pakastamalla sekoitettu jäätelömassa.

## Jäätelökirnu

Jäätelökirnu on jäätelökoneen edeltäjä. Eroavaisuuksia:

*Jäätelö sekoitetaan käsivoimin; veivaamalla kirnun kampea käsin
*Jäähdyttäminen tapahtuu ympärillä olevan jääsäiliön avulla
*Jääsäiliössä, voi olla myös suolavettä jäähtymisen tehostamiseksi, josta suolavettä ei luonnollisestikkaan saa päästää jäätelömassaan

## Katso myös
*Pacojet
## Lähteet
*Vanha keittokirja

### Viitteet

## Aiheesta muualla
Port Vila

**Port Vila** on Vanuatun pääkaupunki. Se sijaitsee Efaten saaren lounaisrannikolla Shefan maakunnassa. Vuoden 2020 väestönlaskennan mukaan kaupungissa oli 49 034 asukasta. Port Vilassa sijaitsee Vanuatun tärkein satama ja Bauerfieldin kansainvälinen lentoasema. Se on valtion taloudellinen keskus.

Toisen maailmansodan aikana Port Vila oli Yhdysvaltain lentotukikohta. Vuonna 1987 trooppinen sykloni Uma vahingoitti Port Vilaa vakavasti, ja tammikuussa 2002 voimakas maanjäristys aiheutti laajaa tuhoa kaupungissa ja sen ympäristössä. Myös maaliskuussa 2015 riehunut trooppinen sykloni Pam aiheutti Port Vilassa ja koko Vanuatun saaristossa suurta tuhoa. Tuulen nopeus oli jopa yli 80 metriä sekunnissa.

## Lähteet

## Aiheesta muualla
Efate

**Efate** eli **Éfaté** on Tyynellä valtamerellä sijaitsevan Vanuatun saarivaltion asutetuin saari. Se kuuluu Shefan maakuntaan. Saarella asui vuoden 2009 väestönlaskennan mukaan 65&nbsp;829 asukasta. Kaksi kolmasosaa Efaten asukkaista asuu Vanuatun pääkaupungissa Port Vilassa. Efaten pinta-ala on noin 915 neliökilometriä, ja se on Vanuatun saarista kolmanneksi suurin.

Efate on vulkaaninen ja siellä on usein maanjäristyksiä. Saarella kasvaa trooppista sademetsää. Efaten korkein kohta on 647 metriä korkea Mount Macdonald.

## Kuvia

Tiedosto:View from Montmartre, Port Vila, Vanuatu, 1 June 2006 - Flickr - PhillipC.jpg|Näkymä Port Vilaan
Tiedosto:Suburban Port Vila bus, Vanuatu 3 June 2006 - Flickr - PhillipC.jpg|Bussi Efatessa


## Lähteet

## Aiheesta muualla
Väriterapia

**Väriterapia** on hoitomuoto jossa katsotaan, että ihmisen kehossa on energiatasoja fyysisellä, henkisellä ja tunnetasolla. Näitä energiatasoja pyritään tasapainottamaan ja energisoimaan värien avulla. 
Väriterapian vaikuttavuutta ei ole tutkittu kattavasti lääketieteellisin tutkimuksin, ja sitä pidetään uskomuslääkintänä. 

Värejä ja valoja kohdistetaan joko suoraan tai välillisesti tiettyihin ihmisruumiin aku- ja chakrapisteisiin. Kohdistusvälineinä voivat olla jalokivet, kynttilät, huivit, kylpysuolat tai värilliset lasilinssit. Väriterapia yhdistetään usein aromaterapiaan ja vesihoitoihin.

## Katso myös
*Värioppi

## Lähteet

## Kirjallisuutta
*
Naurun kieli

**Nauru** (omakielinen nimi: *dorerin Naoero*) on austronesialainen kieli, jota puhutaan Naurussa. Kieli muodostaa oman alaryhmänsä mikronesialaisten kielten kieliryhmässä. Naurun sukulaisuussuhteet muihin mikronesialaisiin kieliin ovat epäselvät, joten se luokitellaan omaksi kielekseen kieliryhmän sisällä. Sillä oli vuonna 2013 arviolta 9&nbsp;300 äidinkielistä puhujaa, joka on yli 90 % koko valtion väestöstä. Kielellä on virallisen kielen asema Naurussa. Tästä huolimatta naurun katsotaan olevan uhanalainen kieli. Lähes kaikki naurun kielen puhujat osaavat puhua myös englantia.

Ennen saksalaisten saapumista nauru jakautui useisiin murteisiin. Sittemmin nämä ovat yhdentyneet ja kirjakielen pohjana on käytetty Yarenissa puhuttavaa murretta.

## Fonologia

### Konsonantit

Lähde:

### Vokaalit

Lähde:

## Kirjoitus
Naurua kirjoitetaan latinalaisin aakkosin. Naurun nykyisessä kirjoitusjärjestelmässä on 8 vokaalia ja 20 konsonanttia. Vokaalit ovat ⟨a, ã, e, i, o, õ, u, ũ⟩ ja konsonantit ⟨b, c, d, f, g, h, j, k, l, m, n, ñ, p, q, r, s, t, w, y, z⟩.

Vuonna 1907 Philip Delaporte julkaisi saksa–nauru-sanakirjan. Raamattu on käännetty nauruksi vuonna 1918.

## Sanasto
Naurunkielisiä fraaseja:

* *Ekamowir omo!* = Tervehdys!
* *Yen egom?* = Mikä sinun nimesi on?
* *Tarawong!* = Näkemiin!
* *Eh* = kyllä
* *Doe* = ei

## Lähteet

## Aiheesta muualla

* Delaporten sanakirja
Doppler-ilmiö

**Doppler-ilmiö** on aaltoliikkeen taajuudessa, vaiheessa tai aallonpituudessa tapahtuva näennäinen muutos, joka johtuu aaltojen lähteen ja havaitsijan liikkeestä toisiinsa nähden. Lähestyvä kohde painaa lähettämiään impulsseja lyhyemmiksi, etääntyvä taas vetää ne pidemmiksi. Ilmiön selitti itävaltalainen matemaatikko Christian Doppler vuonna 1842.

Doppler-ilmiön tunnetuimmat muodot ovat akustiikassa havaittu äänen taajuuden muutos äänilähteen, esimerkiksi hälytysajoneuvon, liikkuessa kohti tai poispäin, tähtitieteestä tuttu punasiirtymä sekä poliisin ja säähavainnoitsijoiden käyttämä dopplertutka.

Lähestyvä äänilähde kuulostaa kimeämmältä kuin etääntyvä, esimerkiksi etääntyvä suihkukone päästää matalaa jyrinää.
Punasiirtymässä kohteen valo punertuu, kun se etääntyy, sillä etääntyvä kohde vetää valoaaltoja pidemmiksi. Punainen valoaalto on pidempi kuin sininen.
Sinisiirtymässä kohteen säteilemä valo siirtyy siniseen kohteen lähestyessä.

Ilmiö on ehkä helpoin ymmärtää analogian kautta. Ajattele, että joku heittää lumipalloja sinua kohti sekunnin välein. Jos pysyt paikallasi, ne myös osuvat sekunnin välein – osumataajuus on yksi hertsi, sanoisi fyysikko. Ilmassa on silloin yhtaikaa useita lumipalloja. Jos juokset kohti heittäjää, sinuun osuu palloja useammin kuin kerran sekunnissa, koska keräät vartaloosi palloja jotka olivat vasta matkalla kohti alkuperäistä asemapaikkaasi. Vastaavasti juostessasi poispäin palloja osuu harvemmin. 

## Katso myös
*Dopplertutka
*Punasiirtymä

## Aiheesta muualla

* Tieteen termipankki: Dopplerin ilmiö
* 
* Otavan Opisto, Mika Letonsaari: Doppler-ilmiö
Säähavainto

**Säähavainto** koostuu mittarilukemista ja joskus myös ihmisen aistinvaraisesti arvioimista suureista.

## Havaintojen tekeminen
Säähavaintoon kuuluvat yleensä vähintään lämpötilan, tuulen ja ilmanpaineen mittaus. Miehitetyillä säähavaintoasemilla tehdään havainnot myös pilvistä, sadekuuroista ja näkyvyydestä. Synop on laajimmalle levinnyt kansainvälisesti standardoitu säähavainnon tyyppi.

Suomessa ensimmäinen sääasema perustettiin vuonna 1844 Kaisaniemeen. Niitä perustettiin vähitellen lisää. Vuonna 1981 ensimmäiset sääasemat automatisoitiin. Sen jälkeen asemat on automatisoitu 90&nbsp;%. Automatisoiduilta asemilta saadaan säätiedot 10 minuutin välein ja automaattiset testit tarkistavat niiden laadun jonka jälkeen epäilyttävät tai virheelliset havainnot ja tarkistetaan manuaalisesti.

## Muut havainnot
Ilmanlaatuhavaintojen tekeminen on määritelty lainsäädännössä ja ne ovat kaupunkien ja teollisuuslaitosten vastuulla niiden omilla alueilla, ja Ilmatieteen laitos on vastuussa koko maan perustason seurannasta. Ilmatieteen laitos on vuodesta 2007 hoitanut Suomen ilmanlaatutietojen jakamisen.

Myös siitepölyn määristä tehdään havaintoja ja niitä käytetään tietokoneella tehtyjen mallinnusten kanssa ennusteisiin siitepölyn määristä.

## Erityiset säähavainnot
Erityisiä säähavaintoja tehdään eri käyttäjäryhmien tarpeisiin. Lentoliikenne tarvitsee erityisen yksityiskohtaisia tietoja pilvistä ja näkyvyydestä. Vaihdettavat lentosäähavainnot on standardoitu metar-koodiin Merenkulku tarvitsee tiedot merenpinnan tasosta ja aallonkorkeudesta, mahdollisesti myös satamien läheisistä veden virtauksista ja tuulista. Vastaavasti tiesäähavainnot (aurauksen ja suolauksen tarpeisiin) sisältävät tavallista enemmän tietoja tienpinnan lämpötilasta ja kosteudesta.

## Katso myös
* Tuulipussi
* Sääpallo

## Lähteet

## Aiheesta muualla

*
Näkyvyys

Meteorologinen **näkyvyys** on ilman läpinäkyvyyden mitta. Siihen ei vaikuta pimeys eivätkä maaston esteet. Meteorologista näkyvyyttä pienentää ilman kuiva sameus (auer, pöly, savu) tai kostea sameus (utu, sumu, sade). Fysikaalisesti kyse on näkyvän valon sironnasta. 
 
Sumussa näkyvyys on alle 1 km, kuulakkaina päivinä koillistuulella näkyvyys voi olla yli 70 km. 

Näkyvyyttä mitataan sirontamittareilla, joita on kahta perustyyppiä: joko lähetetään valoa kohti anturia ja mitataan kuinka paljon tuli perille, tai lähetetään valoa kohteen ohi ja katsotaan kuinka paljon päätyi kuitenkin anturiin sironnan takia. Käytännössä näkyvyys arvioidaan usein silmämääräisesti tunnettujen maamerkkien, kuten korkeiden rakennusten, ja niiden tunnettujen etäisyyksien avulla.

## Näkyvyystaulukko

Näkyvyysluokat

*yli 10 km hyvä
*4&ndash;10 km kohtalainen
*1&ndash;4 km huono
*alle 1 km erittäin huono, sumua (jos näkyvyys on alentunut kostean sameuden, eikä esimerkiksi rankkasateen takia)

Sumujen sakeutta kuvaavat luokat

*500&ndash;1000 m heikko sumu   
*200&ndash;500 m kohtalainen sumu   
*100&ndash;200 m vahva tai sakea sumu   
*alle 50 m hyvin sakea sumu

## Lähteet
Ilmastotiede

**Ilmastotiede** eli **klimatologia** on tieteenala, joka tutkii eri paikkojen ja alueiden ilmastoja eli keskimääräisiä säätiloja keskipitkien tai pitkien ajanjaksojen puitteissa. Ilmastotiede tutkii samoja ilmakehän prosesseja kuin ilmatiede, jonka ohella siihen kuuluvat lisäksi näihin hitaasti vaikuttavat ympäristötekijät kuten merivirtojen tai auringon säteilyn muutokset. Maantieteilijät tulkitsevat klimatologian usein maantieteen ja luonnonmaantieteen osa-alueeksi. 

Ilmastotiede voidaan jakaa osiin tarkasteltavien alueiden koon mukaan: puhutaan mikroilmastotieteestä eli mikroilmastotutkimuksesta, mesoklimatologiasta eli keskikokoisten alueiden tutkimuksesta jne. Voidaan myös erottaa fysikaalinen ilmastotiede, jossa pääpaino on ilmastoon vaikuttavien fysikaalisten prosessien tutkimuksessa.

Ilmastotieteellä on myös vahvat yhteydet maatalouteen, koska se selittää useiden viljelykasvien levinneisyysalueet.

## Katso myös
* Ilmastonmuutos

## Lähteet

## Aiheesta muualla
Kääntöpiiri

**Kääntöpiirit** ovat kaksi leveyspiiriä noin 23,5 astetta pohjoista ja eteläistä leveyttä. Niiden kulmaetäisyys päiväntasaajasta on sama kuin Maan pyörimisakselin kaltevuus Maan ratatasoon nähden.

Pohjoista kääntöpiiriä kutsutaan myös kravun kääntöpiiriksi ja eteläistä kauriin kääntöpiiriksi. 

Kääntöpiirit rajaavat Auringon zeniittiaseman vuoden aikana. Zeniitissä Aurinko paistaa suoraan ylhäältä. Auringon zeniitin leveysaste liikkuu alkupuolella vuotta aina vain pohjoisemmaksi, kunnes kesäpäivänseisauksena (noin juhannuksena) se on pohjoisimmillaan ja sijaitsee kravun kääntöpiirillä. Sitten zeniittipiste kääntyy etelään, kunnes se talvipäivänseisauksen aikaan saavuttaa kauriin kääntöpiirin.

Nimitykset kravun ja kauriin kääntöpiiri tulevat siitä, että kauan sitten, kun kääntöpiirit saivat nimensä, Aurinko oli talvipäivänseisauksen aikana kauriin merkissä ja kesäpäivänseisauksen aikana kravun merkissä. Sittemmin tähdistöjen paikat ovat siirtyneet taivaalla.

## Lähteet

## Aiheesta muualla
Friedrich Paulus

**Friedrich Wilhelm Ernst Paulus** (s. 23. syyskuuta 1890 Guxhagen – 1. helmikuuta 1957 Dresden) oli saksalainen sotamarsalkka. Hän oli Stalingradin taistelun saksalaisjoukkojen komentaja.

Paulus taisteli ensimmäisessä maailmansodassa ja yleni kapteeniksi. Hän jäi sodan jälkeen supistettuun Reichswehriin.

Toisessa maailmansodassa hän oli 10. armeijan esikuntapäällikkönä Puolassa, Alankomaissa ja Belgiassa. Länsirintaman hyökkäykseen mennessä se oli numeroitu uudelleen kuudenneksi armeijaksi. Paulus ylennettiin kenraaliluutnantiksi elokuussa 1940, ja hän oli pääesikunnan varapäällikkönä mukana suunnittelemassa hyökkäystä Neuvostoliittoon. Helmikuussa 1942 hänet nimitettiin kuudennen armeijan komentajaksi.

Syksyllä 1942 kuudes armeija pyrki valtaamaan Stalingradin verisessä taistelussa. Armeija jäi vuoden 1942 lopulla mottiin Stalingradiin. Adolf Hitler kieltäytyi myöntymästä silloisen kenraalieversti Pauluksen pyyntöön saada murtautua ulos motista ja toisti myöhemmin kiellon Pauluksen toivottomassa tilanteessa pyytämään antautumislupaan. Sen sijaan Hitler ylensi hänet sotamarsalkaksi vaatien taistelemaan viimeiseen mieheen. Paulus ei aluksi halunnut vastustaa Hitlerin päätöksiä, mikä vaati suuret määrät kaatuneita.

Paulus kuitenkin antautui heti ylentämistä seuraavana päivänä helmikuussa 1943 jäljelle jääneiden 90&nbsp;000 miehen kanssa ja joutui sotavangiksi Neuvostoliittoon. Kuultuaan upseeriystäviensä Hoepnerin ja Witzlebenin teloituksista Paulus suostui toimimaan kansallissosialistisen hallinnon vastaisen propagandan äänitorvena ja Josif Stalinin perustaman *Vapaan Saksan liiton* johtajana ja vaati saksalaisia kenraaleja vastustamaan Hitlerin määräyksiä. Sodanjälkeisissä Nürnbergin oikeudenkäynneissä hän toimi todistajana. Hänet vapautettiin 1952, minkä jälkeen hän siirtyi Saksan demokraattiseen tasavaltaan.

Paulukselle myönnettiin muun muassa 1. luokan Vapaudenristi miekkoineen ja tammenlehvineen.

## Lähteet

## Aiheesta muualla

* Stalingradissa lyöty sotamarsalkka taipui Neuvostoliiton palvelijaksi – Friedrich Paulus eli loppuelämänsä Itä-Saksassa - Suomenmaa.fi
Appius Claudius

:*[[Appius Claudius Caecus]] oli roomalainen censori.*

**Appius Claudius (Crassus)** oli Rooman konsuli ja decemviri vuonna 451 eaa. Hän ei halunnut erota toimikautensa lopussa. Tämä oli laitonta. Ilmeisesti decemvirit kaatuivat Appius Claudiuksen ja erään tytön välisen skandaalin takia.
Appius Claudius Caecus

**Appius Claudius Caecus** ( 'sokea') oli roomalainen poliitikko. Hän toimi kensorina vuonna 312 eaa., vaikkei ollut aiemmin toiminut konsulina. Myöhemmin hänet valittiin konsuliksi 307 eaa. ja 297 eaa. ja diktaattoriksi vuosina 292 eaa. ja 285 eaa.. Appius Claudius Caecus rakennutti Rooman ensimmäisen akveduktin ja kuuluisan Via Appian valtatien. Hän uudisti myös poliittista järjestelmää.
Berlioz

**Berlioz** voi tarkoittaa seuraavia:

* Hector Berlioz (1803–1869), ranskalainen säveltäjä ja kapellimestari
* Jacques Berlioz (1891–1975), ranskalainen eläintieteilijä.
Knalli

**Knalli** on kova, pyöreäkupuinen miesten hattu.

Tukeva huovasta valmistettu knalli suunniteltiin alun perin suojaamaan ratsastajan päätä matalalla kasvavilta puun oksilta, mutta se saavutti nopeasti suosiota yleisenä päähineenä Englannissa ja Yhdysvalloissa. Huipussaan hatun suosio oli 1800-luvun lopulla, jolloin se tarjosi vaihtoehdon yläluokan silinterihatun ja alaluokan pehmeiden huopahattujen väliltä. 

Knalli oli erityisen suosittu Lontoossa, ja siitä onkin tullut eräänlainen brittien kansallissymboli. Päähineen käyttö väheni ja lakkasi miltei kokonaan viimeistään 1960-luvulla. Nykyään siitä on useiden koomikoiden ja muiden viihdetaiteilijoiden suosimana päähineenä tullut myös huumorin ja absurdiuden symboli. 

Samanlaista hattua käytetään yleisesti Etelä-Amerikan keskiosissa, esimerkiksi Boliviassa, jossa se on aimara- ja ketšuanaisten päähine.

Suomenkielinen nimitys on lainattu ruotsin sanasta *knallhatt*, joka viittaa nalliin.

Knalli valmistetaan karva- tai villahuovasta, joka kovetetaan kumilakalla. Perinteisen miesten pukeutumisetiketin mukaan knallia käytetään arki- ja lounaspuvun, ei frakin kanssa.

## Kuuluisia knallin käyttäjiä

* Ian Anderson, skotlantilainen rockmuusikko
* Acker Bilk, englantilainen klarinetisti
* Charlie Chaplin, englantilainen näyttelijä (esittäessään *pikku kulkuria*)
* Winston Churchill, englantilainen poliitikko
* Oliver Hardy, yhdysvaltalainen koomikko
* Stan Laurel, englantilainen koomikko
* Butch Cassidy, yhdysvaltalainen lainsuojaton
* Sundance Kid, yhdysvaltalainen lainsuojaton
* Yiyun Li, amerikankiinalainen kirjailija
* Benito Mussolini, italialainen diktaattori
* Erik Satie, ranskalainen säveltäjä
* Tuomari Nurmio, suomalainen muusikko
* Zakk Wylde, yhdysvaltalainen muusikko
* Pate Mustajärvi, suomalainen muusikko

### Kuvitteellisia
* Sally Bowles, Liza Minnelliin esittämä *[[Cabaret (elokuva)|Cabaret]]*-elokuvan päähenkilö
* Dupont ja Dupond, poliisikaksikko Tintti-sarjakuvissa
* Alex de Large, Malcolm McDowellin esittämä elokuvan *[[Kellopeliappelsiini (elokuva)|Kellopeliappelsiini]]* päähenkilö
* Hannibal Hamilton-Jones, Roland Lennox-Brown ja Richard Lamm radioteatterin kuunnelmasarjassa *[[Knalli ja sateenvarjo]]*
* Kroisos Pennonen, Aku Ankka -sarjakuvan hahmo
* Komisario Palmu, fiktiivinen rikoskomisario
* Jean Passepartout, Jules Vernen luoma sirkustaiteilija ja Phileas Foggin palvelija kirjasta *[[Maailman ympäri 80 päivässä]]*
* Pan Tau, tšekkiläinen lastenelokuvahahmo
* Cornelius Toffee, taikaministeri Harry Potter -kirjoissa

## Lähteet

## Aiheesta muualla
Haydn

**Haydn** on sukunimi, joka on muun muassa seuraavilla henkilöillä:

*Joseph Haydn (1732−1809), itävaltalainen säveltäjä
*Michael Haydn (1737−1806), itävaltalainen säveltäjä, Joseph Haydnin veli
*Richard Haydn (1905−1985), brittiläinen näyttelijä
Schumann

**Schumann**, **Schuhmann** tai **Schuman** on muun muassa seuraavien henkilöiden sukunimi:

* Carl Schuhmann (1869–1946), saksalainen voimistelija, painija, yleisurheilija ja olympiavoittaja
* Clara Schumann (1819–1896), saksalainen säveltäjä ja pianisti, Robert Schumannin puoliso
* Coco Schumann, oik. *Heinz Jakob Schumann* (1924–2018), saksalainen jazzkitaristi
* Conrad Schumann (1942–1998), itäsaksalainen Länsi-Berliiniin loikannut sotilas
* Elisabeth Schumann (1885–1952), saksalais-yhdysvaltalainen ooppera- ja konserttilaulaja
* Ernestine Schumann-Heink (1861–1936), itävaltalainen ooppera- ja liedlaulaja
* Frederick L. Schuman (1904–1981), yhdysvaltalainen politologi ja kansainvälisten suhteiden tutkija
* Georg Schumann (1866–1952), saksalainen säveltäjä ja kapellimestari
* Horst Schumann (1906–1983), saksalainen lääkäri ja sotarikollinen
* Margit Schumann (1952–2017), itäsaksalainen ohjaskelkkailija, olympiavoittaja ja maailmanmestari
* Nils Schumann (s. 1978), saksalainen 800 metrin juoksija ja olympiavoittaja
* Ralf Schumann (s. 1962), saksalainen pistooliampuja ja olympiavoittaja
* Robert Schuman (1886–1963), luxemburgilais-ranskalainen poliitikko, Ranskan pääministeri 1947–1948, yksi Euroopan unionin perustajista
* Robert Schumann (1810–1856), saksalainen säveltäjä
* William Schuman (1910–1992), yhdysvaltalainen säveltäjä.

## Nimen muita merkityksiä
* 4003 Schumann, päävyöhykkeen asteroidi.
Tiago Monteiro

**Tiago Vagaroso da Costa Monteiro** (s. 24. heinäkuuta 1976 Porto, Portugali) on portugalilainen autourheilija. Formula 1 -sarjassa hän ajoi kausilla  ja . Monteiro loukkaantui World Touring Car Championship (WTCC) -sarjan onnettomuudessa.

## Ura
### Alkuvaiheet
Monteiro aloitti uransa ajamalla Porschen autoilla vuosina 1997–1998. Lisäksi hän ajoi Euroopan ja Aasian Formula 3 -sarjoissa vuosina 1998–2001, joista parhaina tuloksina olivat vuosien 2000–2001 toiset sijat Ranskan (2000–2001), Euroopan (2000) ja Korean (2000) luokissa.

### F3000, CART ja World Series
Monteiro siirtyi vuonna 2002 ajamaan Formula 3000 -sarjaa Super Nova Racing -tallissa, jossa hän keräsi kauden aikana ainoastaan kaksi pistettä Saksan Hockenheimin osakilpailusta.

Kaudeksi 2003 Monteiro siirtyi ajamaan CART -sarjaa, jossa kilpaili kohtalaisella menestyksellä Fittipaldi-Dingman-tallin autolla.

Vuonna 2004 Monteiro ajoi kilpaa World Series by Nissan -sarjassa, jossa hän voitti viisi kilpailua ja sijoittui Heikki Kovalaisen jälkeen lopptuloksissa toiseksi.

### Formula 1
Monteiro ajoi ensimmäisen F1-kautensa Jordan-tallissa 2005 Narain Karthikeyanin tallikaverina. Formula 1 -sarjassa Monteiron paras sijoitus oli kolmas sija Yhdysvaltain osakilpailussa kaudella 2005, johon osallistui vain kuusi autoa. Kauden toiseksi parhaan tuloksensa (kahdeksannen sijan) hän sai Belgian GP:ssä. Monteiro ajoi myös maaliin melkein jokaisessa kilpailussa, kunnes keskeytti Brasilian GP:ssä. Hänet palkittiin kauden lopussa suorituksistaan Vuoden tulokas -palkinnolla ().

Vuonna 2006 Monteiro ajoi MF1-tallissa, joka perustettiin Midland-yhtiön ostettua Jordan-tallin ja joka muuttui kauden aikana Spykeriksi. Tallin auto oli kuitenkin kilpailukyvyltään heikko.

### Muut sarjat

Kaudelle  Monteiro ei saanut jatkopestiä Spykerin kanssa, minkä vuoksi kausi 2006 jäi portugalilaisen uran viimeiseksi F1:ssä.

Monteiro on ajanut vuodesta 2007 lähtien World Touring Car Championship -sarjassa. Hän on osallistunut urallaan myös Le Mansin 24 tunnin ajoon vuosina 1999, 2001, 2009, 2011 ja uudestaan vuonna 2015.

## Formula 1 -tulokset

## Lähteet
* http://www.tiagomonteiro.com/default.aspx?l=1&go=31 

### Viitteet

## Aiheesta muualla
Elrond

**Elrond Puolhaltia** on kuvitteellinen henkilö J. R. R. Tolkienin romaanissa *[[Taru sormusten herrasta]]*. Tarinassa hän on Eärendilin ja Elwingin poika ja Lúthienin pojantyttärenpoika. Hän syntyi Beleriandissa Ensimmäisellä ajalla, joten hän oli yli 6&nbsp;000 vuotta vanha Kolmannen ajan lopulla. Elrondilla oli kaksoisveli nimeltään Elros, Tar-Minyatur, Númenorin ensimmäinen kuningas. Hänestä tuli Gil-galadin kuoltua Vilyan, Ilman Sormuksen uusi kantaja. Elrond on yksi Keski-Maan viisaimmista henkilöistä ja usein hieman pessimistinen. Peter Jacksonin elokuvatrilogiassa häntä esittää Hugo Weaving.

## Elämä

Elrond meni Lindoniin Gil-galadin (noldorin viimeisen kuninkaan) perheen kanssa, kun Beleriand oli tuhottu Ensimmäisen ajan lopulla valiten (kuten vanhempansa, muttei kuin veljensä) haltian osan kun valinta tuli hänen kohdalleen.

Toisella ajalla Gil-galad lähetti hänet Eregioniin. Sen tuhon jälkeen hän meni Eriadoriin, jonka koilliskolkkaan hän perusti Rivendellin kartanon asunnokseen ja ystäviensä turvapaikaksi.

Toisen ajan lopulla Elrond oli Gil-galadin airut Viimeisen liiton sodassa, jossa Sauron voitettiin ja jossa Isildur riisti Sauronilta Sormuksen.

Vuonna 109 Kolmatta aikaa Elrond meni naimisiin Galadrielin ja Celebornin tyttären Celebríanin kanssa. Vuonna 130 syntyivät kaksospojat Elladan ja Elrohir ja vuonna 241 tytär, Arwen Undómiel. Elrond johti Elrondin neuvostoa 25. lokakuuta 3018, ja siellä päätettiin, että Valtasormus pitää tuhota.

Elrond pysytteli Rivendellissä Sormuksen ja Sauronin tuhoon asti, kunnes hän meni Minas Tirithiin seuraamaan tyttärensä Arwenin ja Aragornin, Arnorin ja Gondorin kuninkaan, häitä. 29. syyskuuta 3021 Kolmatta aikaa Elrond lähti Keski-Maasta meren yli Harmaiden Satamien kautta Valinoriin, eikä koskaan palannut.

## Nimestä
Elrondin nimi tarkoittaa haltiakielellä tähtikupolia tai tähtiholvia (*el*=tähti, *rond*=kupoli/holvi, vertaa ''Nargothrond'').

## Katso myös
* Luettelo Taru sormusten herrasta -kirjasarjan käsitteistä
Janne Wirman

**Janne Viljami "Warman" Wirman** (s. 26. huhtikuuta 1979) on Children of Bodomin entinen kosketinsoittaja. Wirman toimi aluksi vain sessiomuusikkona yhtyeen *[[Something Wild]]* -albumilla, mutta jäi myöhemmin pysyväksi jäseneksi. Hän jätti yhtyeen loppuvuonna 2019. Wirmanilla on myös oma yhtye nimeltä Warmen, jossa soittaa myös hänen veljensä Antti Wirman. Sen lisäksi hän on soittanut Timo Kotipellon sooloalbumeilla sekä Masterplanin debyyttialbumilla. Vuonna 2007 Wirman vieraili kosketinsoittajana Suomen Idols-voittaja Ari Koivusen levyllä *[[Fuel for the Fire]]*. Janne on kerännyt myös useasti "Maailman paras kosketinsoittaja" -titteleitä Burrn! -lehden lukijaäänestyksessä. Wirman aloitti pianonsoiton jo viisivuotiaana vanhempien laitettua hänet soittotunneille.
Vitantonio Liuzzi

**Vitantonio Liuzzi** (s. 6. elokuuta 1981 Locorotondo, Italia) on italialainen entinen Formula 1 -kuljettaja.

## Ura
Liuzzi ajoi Red Bull -tallin kolmantena kuljettajana vuonna 2005. Hän ja Christian Klien vuorottelivat tallin kakkoskuljettajan paikalla David Coulthardin tallikaverina. Kaudella 2006 hän oli Toro Rosso -tallin ykköskuljettaja, tallikaverinaan yhdysvaltalainen Scott Speed. Ensimmäisen MM-pisteensä Liuzzi otti San Marinon GP:ssä 2005 sijoittumalla kahdeksanneksi. Liuzzi saavutti Toro Rosson ensimmäisen MM-pisteen ajamalla kahdeksanneksi Yhdysvaltain GP:ssä 2006.

Liuzzi jatkoi Toro Rossolla kaudella 2007. Hän sijoittui Japanin osakilpailussa kahdeksanneksi, mutta ohitus keltaisten lippujen voimassaoloalueella toi aikasakon ja pudotti Liuzzin pois pisteiltä yhdeksänneksi. Viikon kuluttua tästä Liuzzi avasi viimein kauden pistetilinsä sijoittumalla Kiinan GP:ssä kuudenneksi. Kaudesta 2008 Liuzzi toimi Force India-tallin kolmantena kuskina. Hän korvasi loppukauden 2009 Giancarlo Fisichellaa, joka siirtyi loppukaudeksi Ferrarille korvaamaan Unkarin GP:n aika-ajoissa loukkaantunutta Felipe Massaa. Liuzzi jatkoi tallin kakkoskuljettajana kauden 2010. Kausi 2010 oli Liuzzin paras hän saavutti 21 pistettä ja MM-pisteiden 15.sijan.  Kaudella 2011 Liuzzi toimi Hispanian toisena kilpakuljettajana. Hänen parhaaksi sijoitukseksi jäi 13:s sija Kanadan GP:stä, joka oli samalla koko tallin paras kisasijoitus.

Liuzzi saavutti uransa aikana 26 pistettä ja oli parhaimmillaan kahdesti kuudes (Kiinan Grand Prix 2007 ja Korean Grand Prix 2010).

F1-uransa jälkeen Liuzzi on kilpailut Superstars Series -sarjassa ollen ensimmäisellä kaudellaan 2012 sarjan toinen. Lisäksi hän on ajanut FIA World Endurance Championship -sarjassa ja Japanissa Super GT- ja Super Formula -sarjoja. 

Vuonna 2015 hän siirtyi ajamaan Formula E -sarjaa.

## Tulokset
### Formula 1 -tulokset

### F1-kaudet numeroina

### Formula 3000 -tulokset

### Speedcar Series -tulokset

### A1 Grand Prix -tulokset

### Formula E -tulokset

## Lähteet
* http://www.formula1.com/teams_and_drivers/drivers/802/

### Viitteet

## Aiheesta muualla

*Vitantonio Liuzzi: tilastot
Silinterihattu

**Silinterihattu** eli **silinteri** on korkea, sylinterin muotoinen, päältä tasainen, yleensä musta ja jäykkä huopahattu, jossa on lieri. Suomenkielinen sana silinteri tulee saksan sanasta *Zylinderhut*, ”sylinterihattu”. Kansanomaisempi nimitys hatulle on silkkipytty.

Silinterihatun valmistukseen voidaan käyttää muun muassa majavannahkaa ja silkkiä. Ranskassa Vernet’n vuonna 1796 valmistuneessa teoksessa *Incroyable* eräällä miehellä on silinterihattu.

Erittäin suosittu silinterihattu oli 1800-luvulla, jolloin se oli etenkin varakkaiden liikemiesten ja poliitikkojen päähine. On esitetty, että silinterihatun suosio teollistumisen aikakaudella olisi perustunut sen yhdennäköisyyteen tehtaanpiippujen kanssa. Hatut kasvoivat korkeutta etenkin Ranskassa ja veivät tilaa. Yhdysvaltalainen liikemies John Pierpont Morgan teetti itselleen jopa korkeampikattoisen limusiinin hattuaan varten. Ongelman ratkaisi Antoine Gibus kehittämällä hatusta kokoonpainettavan version (ns. *chapeau claque* tai *opera hat*) vuonna 1823. Yhdysvaltalainen versio silinterihatuista on *stovepipe hat*, joka on suoran lieriön muotoinen ja korkeampi kuin tavallinen silinteri.

Päähineen perinteisiä käyttäjiä ovat taikurit, jotka usein vetävät hatustaan valkoisen kaniinin. Ensimmäisenä tämän tempun suoritti ranskalainen Louis Comte vuonna 1814.

Tunnettuja silinteriä käyttäviä fiktiivisiä hahmoja ovat muun muassa Roope Ankka, Muumipappa, Setä Samuli ja ''Monopoly''-lautapelin tunnushahmo. Vasemmistolaisessa pilakuvastossa kapitalistin tunnistaa yleensä silinteristä. Kari Suomalaisen pilapiirroksissa silinteri oli hallitusvaltaa edustaneen hahmon tunnus.

## Katso myös
* Tohtorinhattu

## Lähteet

## Aiheesta muualla
Lippulaiva

**Lippulaiva** on sota-alus, jolta amiraalin arvoinen komentaja johtaa laivasto-osastoa. Lippulaivalla on lisäksi oma komentaja, joka on aluksen päällikkö. Amiraalia alempiarvoisemman komentajan alusta kutsutaan johtoalukseksi. Lisäksi merivoimille voidaan nimetä lippulaiva, vaikka aluksella ei olisi vakituista laivasto-osaston komentajaa. Tästä esimerkinä esimerkiksi Suomen merivoimien miinalaiva Pohjanmaa, joka toimi pitkään merivoimien lippulaivana. Pohjanmaan poistuessa käytöstä merivoimat todennäköisesti vuorottelee Hämeenmaa-luokan miinalaivoja lippulaivana.

Purjelaivojen aikakaudella lippulaiva oli yleensä laivaston suurin ja voimakkain alus, mutta nykyisin lippulaivojen tärkeimmät ominaisuudet ovat tehokkaat viestivälineet ja toimintatilat johtoportaalle. Tämän vuoksi nykyaikaisessa lippulaivassa on korkeatasoiset tietokoneet ja yhteydenpitojärjestelmät. Lisäksi on tehty joitakin varsinaisia komentoaluksia, kuten esimerkiksi yhdysvaltalainen *Blue Ridge*-luokka, mutta pääsääntöisesti komentoaluksen ominaisuudet sisällytetään riittävän kokoiseen taistelu- tai huoltoalukseen.

Kuuluisia lippulaivoja ovat esimerkiksi 1800-luvulla eläneen englantilaisen amiraali Horatio Nelsonin *[[HMS Victory]]n*, Kristoffer Kolumbuksen *[[Santa María (purjealus)|Santa María]]* sekä uponnut ruotsalainen *[[Vasa (laiva)|Vasa]]*. *Victory* on myös edelleen toisen merilordin () lippulaiva ja näin ollen vanhin yhä palveluskäytössä oleva sota-alus.. Tunnettu on myös Moskva, joka oli Venäjän laivaston lippulaiva Mustallamerellä ja upposi huhtikuussa 2022 Venäjän hyökättyä Ukrainaan samana vuonna.

Kauppalaivastossa lippulaivaksi kutsutaan yleensä kunkin varustamon suurinta tai muuten huomattavinta alusta.

Science fictionissa lippulaiva on avaruuslaivastoa komentava sotakäyttöön tarkoitettu avaruusalus. Kuuluisia tieteiselokuvissa esiintyviä lippulaivoja ovat esimerkiksi *[[Star Trek]]in* USS ''Enterprise'' ja *[[Tähtien sota|Tähtien sodan]]* *[[Tähtihävittäjä#Supertähtihävittäjä|Executor]]*.

## Lähteet
122

## Tapahtumia
* Keisari Hadrianus teki matkan Britanniaan.
* Keisari Hadrianus määräsi Hadrianuksen vallin rakennettavaksi Rooman valtakunnan pohjoisrajalle, nykyisen Englannin ja Skotlannin rajalle.

## Syntyneitä
*
## Kuolleita

## Lähteet
Jalkakyykky

**Jalkakyykky** on yksi voimanoston kolmesta kilpailumuodosta; muut ovat penkkipunnerrus ja maastaveto. Jalkakyykkyä pidetään monipuolisimpana koko vartalon voimaa ja lihasmassaa kehittävänä liikkeenä. Jalkakyykkyä käytetään yleisesti myös harjoitteena kehonrakennuksessa ja painonnostossa. Monet aloittelevat kuntosaliharrastajat kuitenkin karsastavat kyykkyä sen raskauden, mutta myös teknisyyden takia.

## Suoritustekniikka
Jalkakyykyssä nostaja seisoo noin hartioiden levyisessä haara-asennossa. Tankoa pidetään tyypillisesti yhteen puristettujen selän lihasten päällä: joko epäkäslihaksen päällä (niin sanottu high bar -kyykky) tai takaolkapäiden päällä (low bar -kyykky). Syvän sisäänhengityksen ja keskivartalon lihasten voimakkaan jännittämisen jälkeen nostaja laskeutuu kyykkyyn, ponnistaa jälleen ylös aloitusasentoon ja hengittää ulos.

Kyykky voidaan suorittaa eri liikelaajuuksilla. Täyskyykky suoritetaan laskeutumalla niin alas, että takareidet ja pohkeet ovat vastakkain. Oikean kuormituksen valinta on tärkeää liikkeen turvallisen suorituksen kannalta. Täyskyykyn suorittaminen edellyttää kehittynyttä yksilöllistä tekniikkaa, riittävää liikkuvuutta lonkka- ja polvi- sekä erityisesti nilkkanivelissä. Keskivartalon hallinta vaatii tarpeeksi lihasvoimaa vatsa- ja selkälihaksissa. Hyvän asennon saavuttamisessa ovat painonnostokengät tai noin 2,5 senttimetrin paksuinen lauta tai muu kova esine kantapäiden alla avuksi.

Kyykkyä tehdään usein vajaalla liikeradalla, eli niin sanottua neljännes- tai puolikyykkyä, sillä se sallii huomattavasti suurempien painojen käytön kuin täyskyykky. Tätä ei kuitenkaan suositella suuremman loukkaantumisriskin vuoksi. 

## Vaikutus
Keskeisimmin liikkeeseen osallistuvat jalkalihakset ovat etureidet (quadriceps) ja iso pakaralihas (gluteus maximus). Tärkeitä avustavia lihaksia ovat muun muassa lonkkanivelen lähentäjät ja nilkkaniveltä ojentava kantalihas. Näiden lisäksi useat muut lihasryhmät, kuten vatsalihakset, työskentelevät liikettä avustavina tai tasapainoa ylläpitävinä.

## Variaatiot
*Etukyykky: Tanko pidetään olkapäiden edessä.

## Ennätykset
Ilman varusteita suurin miehen kyykkäämä paino on 490 kg, jonka kyykkäsi Ray Orlando Williams vuonna 2019. Naisissa maailman suurimman kyykkytuloksen ilman varusteita on tehnyt April Mathis vuonna 2011, kyykäten 290 kg.  Ilman varusteita tehdyn kyykyn miesten Suomen ennätys on Nuutti Mansukosken 356 kg, vuodelta 2023. Henna Kaasalainen kyykkäsi ilman varusteita 203 kg vuonna 2022, joka on naisten Suomen ennätys tällä hetkellä. 

## Lähteet

## Aiheesta muualla

* Jalkakyykky ABC ohjelma
* Varusteet voimanostossa: Jalkakyykky 
* Etukyykky: tekniikka ja animaatio
Maastaveto

**Maastaveto**  tai **maastanosto** on yksi voimanoston kolmesta liikkeestä. Muut ovat penkkipunnerrus ja jalkakyykky. Maastaveto suoritetaan pääasiallisesti kahdella eri tavalla, jotka ovat perinteinen tyyli, jossa seisotaan kapeassa asennossa, sekä sumotyyli, jossa on seisotaan leveässä asennossa. Puhekielessä maastavedosta käytetään myös nimeä *mave*.

Maastaveto rasittaa etu- ja takareisiä, pakaroita, ylä- ja alaselkää sekä vatsan ja kyljen lihaksia, jotka toimivat liikkeen tukena. Monipuolisuutensa vuoksi liikkeellä on paikkansa myös kehonrakennuksessa. Maastavedossa käytetään usein tukivyötä loukkaantumisriskin pienentämiseksi ja vetoremmejä tai ristiotetta, sillä liike vaatii myös paljon puristusvoimaa.

**Suorin jaloin maastaveto** on maastavedon muoto, joka rasittaa etupäässä takareisiä tavallisen maastavedon rasittaessa etupäässä selkää.

Suomessa varustevoimanoston maastanoston ennätys on Jari Saarion hallussa. Hän nosti helmikuussa 2021 järjestetyissä Suomen-mestaruuskisoissa maasta 380,5 kiloa. Raa´an maastavedon, eli ilman varusteita tehdyn maastavedon, Suomen ennätys on Tuomas Hautalan nimissä. Hautala veti maasta 381 kiloa ilman varusteita 17.12.2022. 

## Maastavedon ennätykset
* Hafþór Júlíus Björnsson 501 kg, 2020
* Eddie Hall               500 kg, 2016
* Eddie Hall              463 kg, 2015
* Benedikt Magnusson   461 kg, 2014
* Andy Bolton          457,5 kg, 2009
* Brian Shaw           448 kg, 2013
* Terry Hollands       440 kg, 2012
* Zydrunas Savickas    433 kg, 2012
* Laurence Shahlaei    432,5 kg, 2012
* Jón Páll Sigmarsson   427,5 kg, 1987

## RAW Maastaveto ilman vetoremmejä ja voimanostopukua

* Benedikt Magnusson   460 kg, 2011
* Andy Bolton          457,5 kg, 2009
* Konstantin Konstantinovs 430 kg, 2006
* Garry Frank 	      422,5 kg, 2002
* Mikhail Koklyaev     417,5 kg, 2012

## Lähteet

## Aiheesta muualla

*Maastanosto ABC ohjelma
*Maastaveto levytangolla suoritustekniikka ja lihasrasitus
Kalja

**Kalja** on alkoholiton tai hyvin mieto mallasjuoma. Kalja on tavallisesti makeaa ja tummaa, ja sitä käytetään yleensä ruokajuomana. Mietoutensa takia sitä ei lasketa varsinaiseksi alkoholijuomaksi. *Kotikalja* on kotitekoista kaljaa. Arkikielessä myös olutta voidaan kutsua kaljaksi.

## Historia
Kalja on arviolta jopa 10&nbsp;000 vuotta vanha keksintö, ja sitä on nautittu ainakin Mesopotamiassa ja muinaisessa Egyptissä. Myös Suomessa kaljaa on nautittu pitkään ja se on hyvin perinteinen juoma. Aiemmin kalja korvasi usein veden janojuomana siksi, että vesi oli usein likaista ja sisälsi taudinaiheuttajia. Kaljaa valmistettaessa mäskin keitto tappoi taudin aiheuttajia.

## Kalja Suomessa
Suomalainen kalja valmistetaan yleensä ruis- tai ohramaltaista taikka molemmista. Kaljaa voidaan tehdä itse tai ostaa kaupasta valmiina. Kotikaljan tekemiseen tarvitaan käymisastia, vettä, maltaita (tai kotikaljauutetta), sokeria ja hiivaa. Suomen tunnetuimpia kaljamaltaiden valmistajia on Laihian Mallas. Suomen kaupoissa myytävien valmiiden kotikaljojen alkoholipitoisuudet vaihtelevat yleensä välillä 0,8–2,2 tilavuusprosenttia, ja korkeintaan 1,2-prosenttisia juomia saa lain mukaan myydä myös alaikäisille. Suomalaisia tehdasvalmisteisia kaljoja ovat muun muassa Finn Spring Ukko-Pekka Kotikalja, Olvi Kotikalja ja Sinebrychoff Perinnekalja.

## Kalja Suomen ulkopuolella
Monissa maissa esiintyy kaljan tyyppisiä mallasjuomia. Näitä ovat esimerkiksi *kali* (Viro), *[[kvassi]]* (Venäjä), *oud bruin* (Alankomaat), *svagdricka* (Ruotsi) sekä *hvidtøl*, *nisseøl* ja *skibsøl* (Tanska). Nämä poikkeavat jonkin verran toisistaan sekä valmistustavaltaan että maultaan. Venäläinen kvassi valmistetaan usein leipäviljasta ja se saatetaan maustaa esimerkiksi hedelmillä tai mintulla.

## Katso myös
* Sahti
* Olut

## Lähteet
* Asetus alkoholijuomista ja väkiviinasta

### Viitteet